రాహుల్ తెవాటియా

రాహుల్ తెవాటియా (జననం 20 మే 1993)  భారతీయ క్రికెటర్. ఆయన దేశీయ క్రికెట్‌లో హర్యానా తరపున, ఇండియన్ ప్రీమియర్ లీగ్ (ఐపీఎల్) లో గుజరాత్ టైటాన్స్ తరపున ఆడుతున్నాడు. రాహుల్ తెవాటియా  2021లో ఇంగ్లాండ్‌తో జరిగే స్వదేశీ టీ20ఐ సిరీస్ కోసం భారత జట్టులోకి సెలక్ట్ అయ్యాడు.

దేశీయ కెరీర్
రాహుల్ తెవాటియా 2013 డిసెంబర్ 6న బన్సీ లాల్ క్రికెట్ స్టేడియంలో కర్ణాటకతో జరిగిన 2013–14 రంజీ ట్రోఫీలో హర్యానా తరఫున అరంగేట్రం చేశాడు.  ఆయన బ్యాటింగ్‌లో తన రెండు మ్యాచ్‌లలో మొత్తం 17 పరుగులు సాధించాడు. తెవాటియా 2017 ఫిబ్రవరి 25, 2017న 2016–17 విజయ్ హజారే ట్రోఫీలో హర్యానా తరఫున లిస్ట్ ఎ అరంగేట్రం చేశాడు.

ఇండియన్ ప్రీమియర్ లీగ్
రాహుల్ తెవాటియా 2014లో రాజస్తాన్ రాయల్స్ తరపున ఐపీఎల్‌లో అరంగేట్రం చేశాడు. 2014 ఇండియన్ ప్రీమియర్ లీగ్‌కు ముందు రాజస్తాన్ రాయల్స్ టెవాటియాను కొనుగోలు చేసింది. ఆయన 2014 ఐపీఎల్‌లో రాజస్థాన్ రాయల్స్‌కు ప్రాతినిధ్యం వహిస్తూ తన టీ20 అరంగేట్రం కూడా చేశాడు. ఫిబ్రవరి 2017లో అతన్ని 2017 ఇండియన్ ప్రీమియర్ లీగ్ కోసం కింగ్స్ XI పంజాబ్ జట్టు కొనుగోలు చేసింది. జనవరి 2018లో అతన్ని 2018 ఐపీఎల్ వేలంలో ఢిల్లీ డేర్‌డెవిల్స్ (ఇప్పుడు ఢిల్లీ క్యాపిటల్స్) కొనుగోలు చేసింది. 2019 ఇండియన్ ప్రీమియర్ లీగ్‌లో అతను ఐపీఎల్ ఇన్నింగ్స్‌లో వికెట్ కీపర్ కాకుండా అత్యధిక క్యాచ్‌లు (4) తీసుకున్న క్రీడాకారుడిగా ఉమ్మడి రికార్డును సృష్టించాడు. ఆయనను నవంబర్ 2019లో 2020 ఇండియన్ ప్రీమియర్ లీగ్‌కు ముందు అతన్ని రాజస్తాన్ రాయల్స్ కొనుగోలు చేసింది.

రాహుల్ తెవాటియా 2020లో రాజస్తాన్ రాయల్స్ తరపున ఆడుతున్నప్పుడు వెలుగులోకి వచ్చాడు. ఆయన సెప్టెంబర్ 27న కింగ్స్ ఎలెవన్ పంజాబ్‌తో జరిగిన మ్యాచ్‌లో 18వ ఓవర్‌లో షెల్డన్ కాట్రెల్ బౌలింగ్‌లో 5 సిక్సర్లు కొట్టడం ద్వారా ఐపీఎల్ మ్యాచ్‌లో ఒకే ఓవర్‌లో అత్యధిక సిక్సర్లు కొట్టిన క్రిస్ గేల్ రికార్డును సమం చేశాడు. ఆయన 31 బంతుల్లో 53 పరుగులు చేశాడు, తన జట్టు 224 పరుగుల లక్ష్యాన్ని ఛేదించడంలో కీలకంగా పని చేశాడు, ఇది అప్పటి వరకు ఇండియన్ ప్రీమియర్ లీగ్‌లో ఛేదించిన అత్యధిక పరుగులుగా నిలిచింది.

రాహుల్ తెవాటియా ఫిబ్రవరి 2022లో, 2022 ఇండియన్ ప్రీమియర్ లీగ్ టోర్నమెంట్ కోసం జరిగిన వేలంలో గుజరాత్ టైటాన్స్ అతన్ని కొనుగోలు చేసింది. ఆయన ఏప్రిల్ 8న, పంజాబ్ కింగ్స్‌తో జరిగిన మ్యాచ్‌లో అతను మ్యాచ్‌లోని చివరి రెండు బంతుల్లో వరుసగా సిక్సర్లు కొట్టి, గుజరాత్ టైటాన్స్‌ ను మూడవ విజయాన్ని అందించాడు.

అంతర్జాతీయ కెరీర్
రాహుల్ తెవాటియా ఫిబ్రవరి 2021లో ఇంగ్లాండ్‌తో జరిగిన సిరీస్ కోసం భారత జట్టు ట్వంటీ20 అంతర్జాతీయ (టీ20ఐ) జట్టులో చోటు దక్కించుకున్నాడు.

 మూలాలు 

వర్గం:భారతీయ క్రికెట్ క్రీడాకారులు
వర్గం:1993 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు